
Argentona, 29 d’abril de 2011
Alumnes de l’Escola Les Fonts visiten 
l’Ajuntament i entrevisten l’alcalde 
Aquest dijous 28 d’abril alumnes de 3er de primària de l’Escola Les Fonts d’Argentona van visitar algunes de les principals dependències municipals per conèixer de més a prop el funcionament de l’Ajuntament i d’alguns serveis, com el de Promoció Econòmica (SEMPRE) o la Policia Local. Aquest darrer van despertar un especial interès i curiositat per part dels nens i nenes del centre.
En la segona part de la visita els alumnes van poder entrevistar al Saló de Pedra a l’alcalde de l’Ajuntament d’Argentona, Pep Masó. La majoria de les preguntes anaven dirigides a conèixer detalls de la seva tasca com a alcalde i la seva relació amb el municipi, però també van formular a Masó moltes consultes sobre els barris i urbanitzacions d’Argentona on viuen, fent referència als equipaments i proposant millores per als carrers i serveis. 

Masó va explicar als alumnes de l’Escola Les Fonts, entre d’altres, que una de les principals novetats que tindrà el municipi als propers mesos serà sense dubtes la nova piscina coberta. També va destacar que una de les tradicions que més li agraden d’Argentona són les estores de flors de Corpus i va reconèixer que l’alcaldia suposa assumir una gran responsabilitat durant pràcticament les 24 hores del dia.

